Jaana Kukk
Jaana Kukk (sündinud 26. juunil 1975 Kiviõlis) on eesti näitleja ja grimeerija. Lõpetas 1997. aastal Viljandi Kultuurikolledži teatrikateedri I lennu näitlejana. Aastatel 1997–1998 tegutses vabakutselise näitlejana, aastast 1998 töötab Ugalas grimeerijana. Samast hooajast mängib ka Ugala lavastustes. Osalenud nii tantsu- kui ka muusikalavastustes. Väljaspool koduteatrit on mänginud VAT teatri, Rakvere teatri ja Leigo Järveteatri lavastustes. Olnud mitme teatriprojekti ja filmi grimmikunstnik ("Liivakellade parandaja", "All the Lie About Hamlet" jt).